พิพิธภัณฑ์ศิลปะประจำจังหวัดฟูกูชิมะ

พิพิธภัณฑ์ศิลปะประจำจังหวัดฟูกูชิมะ () เป็นพิพิธภัณฑ์ที่ตั้งอยู่ในนครฟูกูชิมะNussbaum, Louis-Frédéric. (2005). "Museums" in Japan Encyclopedia, pp. 671-673. บริเวณเชิงเขาชิโนบุ (信夫山) ใช้พื้นที่มากกว่า 60,000 ตารางเมตรร่วมกับหอสมุดประจำจังหวัดฟูกูชิมะ สถานที่ทั้งสองแห่งก่อตั้งขึ้นร่วมกันในเดือนกรกฎาคม พ.ศ. 2527 แต่พิพิธภัณฑ์มีพื้นที่และสวนของตนเองที่แยกต่างหากจากหอสมุด

พิพิธภัณฑ์ศิลปะประจำจังหวัดฟูกูชิมะเก็บรักษาผลงานเกือบ 4,000 ชิ้นที่สร้างสรรค์โดยศิลปินท้องถิ่นและศิลปะที่มีชื่อเสียงระดับโลก งานจิตรกรรมในลัทธิประทับใจฝรั่งเศส (French impressionism) โดยโกลด มอแนและปอล โกแก็งก็เป็นส่วนหนึ่งในสิ่งสะสมของพิพิธภัณฑ์ เช่นเดียวกับงานจิตรกรรมญี่ปุ่นสมัยใหม่โดยโชจิ เซกิเนะ (関根 正二) และรีวเซ คิชิดะ (岸田 劉生) พิพิธภัณฑ์ยังเก็บรักษาผลงานแนวสัจนิยมอเมริกา (American realism) ในคริสต์ศตวรรษที่ 20, ภาพพิมพ์, เครื่องดินเผา, ศิลปะเครื่องปั้นเผา และสิ่งทอ

พิพิธภัณฑ์ศิลปะประจำจังหวัดฟูกูชิมะครอบครองส่วนสำคัญของผลงานชุด มังกรนำโชค (Lucky Dragon) ของเบน ชาห์น (Ben Shahn) ซึ่งเกี่ยวกับเรือไดโงะฟูกูรีวมารุ (第五福龍丸;  "เรือมังกรนำโชคหมายเลข 5") เรือประมงญี่ปุ่นที่ได้รับผลกระทบจากการระบเิดของระเบิดไฮโดรเจนที่บิกีนีอะทอลล์

 ดูเพิ่ม 
 พิพิธภัณฑ์ประจำจังหวัด

 อ้างอิง 

ศิลปะประจำจังหวัดฟูกูชิมะ
ฟูกูชิมะ, ศิลปะประจำจังหวัด
ฟูกูชิมะ, ศิลปะประจำจังหวัด
หมวดหมู่:พิพิธภัณฑ์ที่ก่อตั้งในปี พ.ศ. 2527
หมวดหมู่:ก่อตั้งในประเทศญี่ปุ่นในปี พ.ศ. 2527